
RAPORT  COMUN
asupra cererii de reexaminare a Legii pentru aprobarea Ordonanţei de urgenţă a Guvernului nr. 32/2015 privind înfiinţarea Gărzilor forestiere


În conformitate cu prevederile art.137 din Regulamentul Camerei Deputaţilor, republicat, cu modificările şi completările ulterioare, Legea pentru aprobarea Ordonanţei de urgenţă a Guvernului nr. 32/2015 privind înfiinţarea Gărzilor forestiere a fost trimisă spre reexaminare, în fond, Comisiei pentru muncă şi protecţie socială şi Comisiei pentru agricultură, silvicultură, industrie alimentară şi servicii specifice, cu adresa nr. PLx 717/2015/2018 din 25 aprilie 2018.
Legea are ca obiect crearea cadrului legal privind înfiinţarea Gărzilor forestiere şi reglementează regimul juridic al acestor instituţii publice, aflate în subordinea autorităţii publice centrale care răspunde de silvicultură, precum şi statutul personalului din cadrul acestora.

În conformitate cu dispoziţiile art.77 alin.(2) din Constituţia României, republicată, Preşedintele României a formulat o cerere de reexaminare asupra legii transmisă spre promulgare, din următoarele considerente:
- legea, în forma transmisă la promulgare, se impune a fi reexaminată de către Parlament întrucât, pe de o parte, în materie de salarizare ar putea genera interpretări diferite în aplicare, iar pe de altă parte, în conţinutul normativ al acesteia au fost introduse dispoziţii ce nu au legătură cu decizia pronunţată în cadrul controlului anterior de constituţionalitate. Dispoziţiile art. 4 din O.U.G. nr. 32/2015 au fost abrogate prin art. 44 alin. (1) pct. 16 din Legea-cadru nr. 153/2017 privind salarizarea personalului plătit din fonduri publice. În acest context, absenţa în conţinutul legii transmise la promulgare a unei menţiuni exprese cu privire la efectele art.4 din O.U.G. nr.32/2015 permite interpretări diferite cu privire la succesiunea în timp a normelor aplicabile în ceea ce priveşte salarizarea personalului din cadrul Gărzilor forestiere. În acest sens, Parlamentul trebuie să reglementeze, într-o manieră tehnic-legislativă adecvată şi fără echivoc, salarizarea personalului din cadrul Gărzilor forestiere, astfel încât să se asigure respectarea cerinţelor de claritate şi previzibilitate ale legii.

- în cadrul procedurii de reexaminare prevăzute de art.147 alin.(2) din Constituţie, Parlamentul a introdus, la punctul 8 al articolului unic, un nou alineat în cuprinsul art. 10, potrivit căruia, pentru realizarea politicii la nivel naţional în domeniul silvic şi cinegetic, funcţiile publice din cadrul Gărzilor aflate în subordinea autorităţii publice centrale care răspunde de silvicultură şi cele din cadrul Direcţiei, sunt funcţii publice de stat. Având în vedere jurisprudenţa Curţii Constituţionale, se apreciază că această intervenţie legislativă - care nu a fost adoptată iniţial de către Parlament, fiind introdusă în cadrul procedurii de reexaminare - nu mai poate fi introdusă în acest moment procedural în legea de aprobare.
În urma reexaminării, Senatul, în calitate de primă Cameră sesizată, a aprobat Legea cu amendamente, în şedinţa din 23 aprilie 2018. 

Legea face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au reexaminat Legea în şedinţe separate. 

La şedinţa Comisiei pentru muncă şi protecţie socială din data de 4 iulie 2018 şi-au înregistrat prezenţa 18 deputaţi din totalul de 22 de membri ai comisiei, care au hotărât, cu unanimitate de voturi, aprobarea parţială a cererii de reexaminare şi adoptarea legii cu amendamente.
La şedinţa Comisiei pentru agricultură, silvicultură, industrie alimentară şi servicii specifice din data de 25 septembrie 2018, din totalul de 23 de membri ai comisiei au participat la lucrări conform listei de prezenţă. Membrii comisiei au hotărât, cu unanimitate de voturi, aprobarea parţială a cererii de reexaminare şi adoptarea legii cu amendamente.


În legătură cu obiecţiile formulate în cererea de reexaminare şi în urma reanalizării textului legii transmis de Senat, membrii comisiilor au formulat următoarele observaţii:

- articolul unic al legii de aprobare prevede că se aprobă ordonanţa de urgenţă cu modificările ulterioare. Întrucât dispoziţiile art.4 au fost abrogate prin Legea-cadru nr. 153/2017 privind salarizarea personalului plătit din fonduri publice, alte menţiuni nu mai sunt necesare. Efectele art.4 s-au produs la momentul aplicării OUG nr.32/2015, succesiunea în timp a aplicării fiind foarte clară. Art.4 s-a aplicat în perioada 30 iunie 2015 – 30 iunie 2017. De la data de 1 iulie 2017, art.4 nu mai există, salarizarea personalului din cadrul Gărzilor forestiere făcându-se în temeiul Legii nr.153/2017. 
- în ceea ce priveşte completarea art.10 din OUG nr.32/2015, s-a considerat că această intervenţie legislativă, adoptată în cadrul procedurii de reexaminare a Legii ca urmare a unei decizii a Curţii Constituţionale, nu poate face obiectul reexaminării legii, textul fiind eliminat.
Astfel, în temeiul art.137 alin.(3), membrii comisiilor au acceptat solicitările formulate de Preşedintele României şi au aprobat parţial cererea de reexaminare.

În urma finalizării dezbaterilor, membrii Comisiilor au hotărât, cu unanimitate de voturi, să supună plenului Camerei Deputaţilor prezentul raport comun, de aprobare parţială a cererii de reexaminare şi adoptarea legii cu amendamente. Acestea se regăsesc în anexa care face parte integrantă din prezentul raport comun. 

	PREŞEDINTE, 

Adrian SOLOMON
	
	PREŞEDINTE,
Alexandru STĂNESCU



	SECRETAR, 

Violeta RĂDUŢ
	
	SECRETAR, 

Dan CIOCAN


	Întocmit,

Consilier parlamentar Lidia Vlădescu
	
	Consilier parlamentar Gabriela Ciurea


ANEXA

AMENDAMENTE ADMISE

În urma dezbaterilor, Comisiile au adoptat proiectul de lege cu următoarele amendamente:

	Nr. crt.
	Text

ordonanţa de urgenţă
	Text adoptat de Parlament

- forma adoptată de Senat în urma reexaminării -
	Text propus de Comisii
(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.32/2015 privind înfiinţarea Gărzilor forestiere


	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr. 32 din 30 iunie 2015  privind înfiinţarea Gărzilor forestiere, publicată în Monitorul Oficial al României, Partea I, nr. 474 din 30 iunie 2015, cu următoarele modificări: 
	Art.I. – Se aprobă Ordonanţa de urgenţă a Guvernului nr. 32 din 30 iunie 2015  privind înfiinţarea Gărzilor forestiere, publicată în Monitorul Oficial al României, Partea I, nr.474 din 30 iunie 2015, cu modificările ulterioare, cu următoarele modificări şi completări: 
Autori: membrii comisiilor 


	Pentru respectarea normelor de tehnică legislativă, întrucât, după publicare şi intrarea în vigoare, OUG nr.32/2015 a suferit modificări, prin OUG nr.9/2016, Legea nr.159/2017 şi Legea nr.153/2017.

	3. 
	Art.1, alin.(4)

(4) Activitatea Gărzilor este coordonată la nivel central de către autoritatea publică centrală care răspunde de silvicultură, prin secretarul de stat pentru păduri şi prin structura care coordonează activitatea în domeniul silvic şi cinegetic din cadrul acesteia, şi se desfăşoară la nivel teritorial.

	1. La articolul 1, alineatul (4) se modifică şi va avea următorul cuprins:
„(4) Activitatea Gărzilor este subordonată autorităţii publice centrale care răspunde de silvicultură, prin Garda Forestieră Naţională, organizată ca direcţie generală cu atribuţii de reglementare, implementare şi control al regimului silvic şi cinegetic, denumită în continuare Direcţie.”


	Nemodificat 
	Pct.1 nu face obiectul cererii de reexaminare

	4. 
	__
	2. La articolul 1, după alineatul (4) se introduc două noi alineate, alineatele (5) şi (6), cu următorul cuprins:

„(5) Structura organizatorică, numărul de personal, atribuţiile şi competenţele Direcţiei, altele decât cele prevăzute în prezenta ordonanţă de urgenţă, se stabilesc prin hotărâre a Guvernului, la propunerea autorităţii publice centrale care răspunde de silvicultură, în termen de 30 de zile de la intrarea în vigoare a legii de aprobare a prezentei ordonanţe de urgenţă.

(6) Autoritatea publică centrală care răspunde de silvicultură verifică activitatea Gărzilor, prin direcţia generală prevăzută la alin.(4), anual sau ori de câte ori este nevoie, în baza criteriilor de performanţă care se stabilesc prin hotărâre a Guvernului.”


	Nemodificat 
	Pct.2 nu face obiectul cererii de reexaminare

	5. 
	
__
	3. La articolul 2, după litera c) se introduce o nouă literă, litera d), cu următorul cuprins:

„d) raportarea operativă către autoritatea publică centrală care răspunde de silvicultură şi întocmirea raportului anual de activitate.”


	Nemodificat 
	Pct.3 nu face obiectul cererii de reexaminare

	6. 
	Articolul 4 
(a fost abrogat prin Legea nr.153/2017, art.44 pct.16)


	__
	
__
	Art.4 a fost abrogat prin Legea nr.153/2017, art.44 pct.16.

Ca atare, asupra lui Legea de aprobare a OUG nr.32/2015 nu se poate pronunţa, întrucât textul nu mai există.
Art.4 se regăseşte În raportul comisiilor, în coloana cu textul ordonanţei de urgenţă, întrucât el a făcut parte din OUG nr.32/2015 care se aprobă de Parlament prin Lege, conform Constituţiei.
Întrucât art.4 s-a abrogat anterior aprobării ordonanţei, se face această menţiune de abrogare în coloana cu textul iniţial, fără a fi necesare alte menţiuni exprese cu privire la efectele acestui articol.


	7. 
	Art.6, alin.(5) şi (6)
(5) Personalul preluat de la fostele CRSC, în condiţiile prevăzute la alin. (4), este supus, în termen de maximum 90 de zile de la preluare, evaluării de integritate, care constituie cerinţă specifică ocupării posturilor din cadrul Gărzilor, sub sancţiunea eliberării din funcţia publică sau încetării raportului de muncă, după caz.

(6) Personalul din cadrul Gărzilor este supus periodic evaluării prevăzute la alin.(5). Costurile acestor evaluări se suportă din bugetul Gărzilor.

	4. La articolul 6, alineatele (5) şi (6)  se modifică şi vor avea următorul cuprins:

„(5) Personalul preluat de la fostele CRSC, în condiţiile prevăzute la alin. (4), precum şi cel din cadrul Direcţiei, este supus unei evaluări de integritate, care constituie cerinţă specifică ocupării posturilor din cadrul Gărzilor şi a Direcţiei, sub sancţiunea eliberării din funcţia publică sau încetării raportului de muncă, după caz.

(6) Personalul din cadrul Gărzilor şi al Direcţiei este supus anual evaluării de integritate prevăzute la alin.(5), cu aprobarea conducătorului autorităţii  publice centrale care răspunde de silvicultură.”


	Nemodificat
	Pct.4 nu face obiectul cererii de reexaminare

	8. 
	__
	5. La articolul 6, după alineatul (6) se introduc trei noi alineate, alineatele (7)-(9), cu următorul cuprins:

„(7) Dobândirea calităţii de personal al Gărzilor şi al Direcţiei presupune acordul implicit al acestuia pentru evaluarea de integritate.

(8) Formarea profesională continuă este obligatorie pentru întreg personalul angajat în cadrul Gărzilor şi al Direcţiei.

(9) Autoritatea publică centrală care răspunde de silvicultură va elabora, în termen de 6 luni de la intrarea în vigoare a legii de aprobare a prezentei ordonanţe de urgenţă, sistemul naţional de formare profesională continuă pentru pregătirea, formarea, perfecţionarea şi evaluarea personalului din silvicultură, care se aprobă prin ordin al conducătorului autorităţii publice centrale care răspunde de silvicultură.”


	Nemodificat 
	Pct.5 nu face obiectul cererii de reexaminare

	9. 
	Art.7. - (1) Ocuparea posturilor din cadrul Gărzilor se face numai cu promovarea evaluărilor de integritate, prevăzute la art.6 alin.(5).

(2) Procedura de organizare şi desfăşurare a evaluării de integritate pentru personalul Gărzilor se stabileşte prin hotărârea Guvernului prevăzută la art. 1 alin. (2).


	6. Articolul 7 se modifică şi va avea următorul cuprins:

„Art.7. - (1) Ocuparea posturilor din cadrul Gărzilor şi a Direcţiei se face numai cu promovarea evaluării de integritate prevăzute la art.6 alin.(5) şi (6).

(2) Procedura de organizare şi desfăşurare a evaluării de integritate pentru ocuparea posturilor din cadrul Gărzilor şi a Direcţiei, precum şi pentru personalul angajat din cadrul acestora, se stabileşte prin hotărârea Guvernului prevăzută la art.1 alin.(2).”


	Nemodificat 
	Pct.6 nu face obiectul cererii de reexaminare

	10. 
	Art.8, alineat nou


	7. La articolul 8, după alineatul (1) se introduce un nou alineat, alineatul (2), cu următorul cuprins: 

“(2) Numărul minim al mijloacelor de transport necesar realizării atribuţiilor Gărzilor şi a Direcţiei este de 250.”

	Nemodificat 
	Pct.7 nu face obiectul cererii de reexaminare

	11. 
	__
	8. La articolul 10, după alineatul (3) se introduce un nou alineat, alineatul (4), cu următorul cuprins:

„(4) Pentru realizarea politicii la nivel naţional în domeniul silvic şi cinegetic, funcţiile publice din cadrul Gărzilor aflate în subordinea autorităţii publice centrale care răspunde de silvicultură şi cele din cadrul Direcţiei, sunt funcţii publice de stat.”


	Pct.8 se elimină.

Autori: membrii comisiilor 
	Textul a fost eliminat ca urmare a observaţiilor din cererea de reexaminare.


	12. 
	Art.11. - Anexele nr. 1 şi 2 fac parte integrantă din prezenta ordonanţă de urgenţă.


	9. Articolul 11 se modifică şi va avea următorul cuprins:  

„Art.11. – Anexa face parte integrantă din prezenta ordonanţă de urgenţă.”

	Devine pct.8 nemodificat 
	Pentru respectarea normelor de tehnică legislativă.

Pct.9 nu face obiectul cererii de reexaminare.



	13. 
	Anexa nr.1

Lista Gărzilor forestiere, a sediilor acestora şi a judeţelor arondate

Nr. crt.

Denumirea

Sediul

Judeţele arondate

1

Garda Forestieră Braşov

Municipiul Braşov

Braşov, Covasna, Harghita, Mureş, Sibiu

2

Garda Forestieră Bucureşti

Municipiul Bucureşti

Municipiul Bucureşti, Călăraşi, Constanţa, Ilfov, Giurgiu, Ialomiţa, Teleorman

3

Garda Forestieră 

Cluj

Municipiul Cluj-Napoca

Alba, Bistriţa-Năsăud, Cluj, Maramureş

4

Garda Forestieră Focşani

Municipiul Focşani

Brăila, Buzău, Galaţi, Tulcea, Vrancea, Vaslui

5

Garda Forestieră Oradea

Municipiul Oradea

Arad, Bihor, Satu Mare, Sălaj

6

Garda Forestieră Ploieşti

Municipiul Ploieşti

Argeş, Dâmboviţa, Prahova

7

Garda Forestieră Râmnicu Vâlcea

Municipiul Râmnicu Vâlcea

Dolj, Gorj, Mehedinţi, Olt, Vâlcea

8

Garda Forestieră Suceava

Municipiul Suceava

Bacău, Botoşani, Iaşi, Neamţ, Suceava

9

Garda Forestieră Timişoara

Municipiul Timişoara

Caras-Severin, Hunedoara, Timiş


	Nemodificată
	Nemodificată
	Nu face obiectul cererii de reexaminare

	14. 
	Anexa nr. 2

Tabel privind salariile de bază aferente funcţiilor din cadrul Gărzilor forestiere

Nr. crt.

Funcţia

Salariu de bază aferent vechimii minime

Salariu de bază aferent vechimii maxime

1

Inspector-şef

9.593 lei

10.188 lei

2

Director

9.593 lei

10.188 lei

3

Şef de serviciu

8.078 lei

8.728 lei

4

Şef birou

7.174 lei

7.799 lei

5

Consilier superior

5.314 lei

5.639 lei

6

Consilier principal

4.028 lei

4.271 lei

7

Consilier asistent

3.043 lei

3.279 lei

8

Consilier debutant
2.402 lei

2.477 lei

9

Referent de specialitate, grad superior

4.273 lei

4.455 lei

10

Auditor grad superior

6.155 lei

6.525 lei

11

Auditor grad principal

3.996 lei

4.213 lei

12

Consilier juridic superior

5.314 lei

5.639 lei

13

Consilier juridic principal

4.028 lei

4.271 lei

14

Consilier juridic asistent

3.043 lei

3.279 lei

15

Consilier juridic debutant

2.402 lei

2.477 lei

16

Referent, grad superior

3.129 lei

3.256 lei

17

Muncitor, grad III

2.371 lei

2.530 lei


	10. Anexa nr. 2 se abrogă.
	Devine pct.9 nemodificat 
	Pentru respectarea normelor de tehnică legislativă.

Pct.10 nu face obiectul cererii de reexaminare.



	15. 
	__
	__
	Art.II. – În tot cuprinsul Ordonanţei de urgenţă a Guvernului nr.32/2015  privind înfiinţarea Gărzilor forestiere, publicată în Monitorul Oficial al României, Partea I, nr.474 din 30 iunie 2015, cu modificările ulterioare, sintagma „anexa nr.1” se înlocuieşte cu sintagma „anexa”.
Autori: membrii comisiilor 

	Pentru respectarea normelor de tehnică legislativă.

Abrogându-se anexa nr.2, rămâne o singură anexă, respectiv anexa nr.1.

Întrucât prin modificarea adusă art.11 se face referire la anexă, care de fapt este anexa nr.1 iniţială, trebuie modificată trimiterea în din cuprinsul art.1 alin.(1), precum şi titlul anexei nr.1, care de fapt devine Anexa.
Deoare nu se poate interveni pe cele două texte, dar trebuie corectate trimiterile pentru respectarea normelor de tehnică legislativă, a fost introdus acest art.II de înlocuire a sintagmei.

